cyanic-selkie/wikianc huggingface dataset:
গেসুদারাজ
গেসুদারাজ প্রথম শায়খুল মাশায়েখ সৈয়দ মুহাম্মদ গেসুদারাজ বিন সৈয়দ আবদুল গাফফার ৩৯০ হিজরিতে বাগদাদের (বর্তমানে কিরগিজস্তান) উপকন্ঠ থেকে সুলাইমান পর্বতে আসেন এবং বার্মালে বসতি স্থাপন করেন যেখানে ইতিমধ্যেই ঘোরগাশত এবং শিরানী কায়সি পাঠানরা বসতি স্থাপন করেছিল। তারিখ আফগানাহ এবং আনসাবের করণে সৈয়দ মুহাম্মদকে গেসুদারাজ হিসেবে স্মরণ করা হয়েছে। সেই সময়ে তার লম্বা চুলের জন্য তিনি গেসুদারাজ নামে খ্যাত হন। তিনি কাকার, শেরানি এবং কার্লানি (লুকমানি) উপজাতির তিন নারীকে বিয়ে করেছিলেন, যাদের সাথে তার চারটি সন্তান ছিল। তিনি মুক্তাদর আব্বাসির শাসনামলে দেশান্তরিত হন। তিনি ছিলেন গজনীর বিখ্যাত বাদশাহ সুলতান মাহমুদের পারিবারিক পরামর্শদাতা। তিনি খাকসরিয়া সিলসিলার বড় সাধক এবং তার উপাধি চেরাগ আলী শাহ।
নাম এবং বংশ পরিচয়
বংশপরিচয়: শায়খুল মাশায়েখ মুহাম্মদ গেসুদারাজ বিন সৈয়দ আবদুল গাফফার (মুহাম্মদ সৈয়দ ঘোর নামে পরিচিত) বিন সৈয়দ উমর আল-ওয়াশি বিন সৈয়দ হাসান আল-ফাতিহ বিন আবি আল-হাসান আলী কাব সানি বিন সৈয়দ হোসাইন (সৈয়দ কাফ নামে পরিচিত) বিন আবি জিন সৈয়দ আলী (সৈয়দ কায়েন নামে পরিচিত) বিন সৈয়দ মুহাম্মদ শাহরানী (যিনি সৈয়দ রিজাল নামে পরিচিত) বিন সৈয়দ আলী বিন ইসমাইল আল-আরজ বিন ইমাম জাফর সাদিক।
তিনি আফগানদের মধ্যে বসবাসকারী বেশ কয়েকটি উপজাতির বংশগত প্রধান হিসাবে পরিচিত।
মেদিতেররানেও
মেদিতেররানেও ১৯৯১ সালে মুক্তিপ্রাপ্ত একটি ইতালীয় যুদ্ধভিত্তিক হাস্যরসাত্মক নাট্য চলচ্চিত্র। গ্যাব্রিয়েল সালভাতোরেস ছবিটির পরিচালক ও এনজিও মোরিকোনে চিত্রনাট্যকার। দ্বিতীয় বিশ্বযুদ্ধের প্রেক্ষাপটে ছবিটি নির্মিত হয়েছে। এজিয়ান সাগরের তীরে একটি গ্রিক দ্বীপে ইতালীয় সৈন্যরা আটকা পড়ে যায়। তাদের কাহিনীই চলচ্চিত্রটির মূল উপজীব্য। সেরা বিদেশি চলচ্চিত্র বিভাগে ১৯৯২ সালে এটি অস্কার লাভ করে।
কাহিনীসংক্ষেপ
১৯৪১ সাল। ইতালি দ্বিতীয় বিশ্বযুদ্ধে মিত্রশক্তির বিরুদ্ধে জার্মানির সঙ্গে যোগ দেয়। এজিয়ান সাগরের তীরবর্তী ক্ষুদ্র গ্রিক দ্বীপে কয়েকজন অনুপযুক্ত ইতালীয় সৈন্যকে পাঠানো হয়। সৈন্যদের মধ্যে রয়েছে একজন লেফটেন্যান্ট, যে শিল্পকলার অনুরাগী; রয়েছে একজন সার্জেন্ট ; রয়েছে একজন স্কি প্রশিক্ষক -যার সাথে তার প্রিয় গাধা "সিভানা" আছে ; এরকম অদ্ভুত ব্যক্তিদের সমন্বয়েই সৈন্যদের বহর গঠিত। তারা সেনা হিসেবে তেমন ভালো না হলেও তাদের মধ্যে স্বাতন্ত্র্যবোধ পরিলক্ষিত হয়।
সৈন্যদের মনে ধারণা জন্মে, দ্বীপের ভেতর ও বাইরে থেকে হামলা হতে পারে। তাই তারা সব ধরনের সতর্কতা অবলম্বন করে। তারা একটি ছোট শহর আবিষ্কার করে, যেটি সম্পূর্ণ জনমানবশূন্য। ঐ রাতে দিগন্তে বোমা বিস্ফোরিত হয়। রেডিও সংকেতের সাহায্যে তারা বুঝতে পারে, যে জাহাজটি তাদের দ্বীপ থেকে নেওয়ার কথা ছিল, সেটি ধ্বংস হয়ে গেছে। রহস্যজনকভাবে গ্রামে মানুষের পুনরাবির্ভাব হয়। তারা বলে, জার্মানরা পূর্ণবয়স্ক সব পুরুষকে ধরে নিয়ে যায়, তাই তারা লুকিয়ে ছিল। কিন্তু তারা বুঝতে পেরেছে ইতালীয়রা তাদের কোনো ক্ষতি করবে না। এজন্য তারা স্বাভাবিক জীবনে ফিরে আসার সিদ্ধান্ত গ্রহণ করে। যুদ্ধের আঁচ এই সৈন্যদের গায়ে তেমনভাবে লাগেনি। তাই তারা এ দ্বীপের মানুষের সাথে দুশ্চিন্তামুক্তভাবে সহাবস্থান করতে শুরু করে।
স্থানীয় অর্থোডক্স পুরোহিত লেফটেন্যান্ট (যে একজন শৌখিন শিল্পী) চার্চের ম্যুরাল পুনঃসংরক্ষণের উদ্যোগ গ্রহণ করেন। দুইজন সৈন্য পরস্পরের ভাই। তারা একই নারীকে ভালোবাসে এবং নারীটিও দুই ভাইকে সমান পরিমাণে ভালোবেসে উভয়ের সাথেই মিলিত হয়। সার্জেন্ট লো রাসোর অন্তরে যুদ্ধের জন্য এখনো উন্মাদনা রয়েছে। তবে একসময় সে লোকনৃত্য শুরু করে এবং মহাবিশ্বে তার অবস্থান সম্পর্কে নতুন করে চিন্তা করতে শুরু করে। সবচেয়ে ধূর্ত সৈনিক ফারিনা গ্রামের বারবণিতা ভাসিলিসার প্রেমে পড়ে।
বুড়ো বয়সে তিন জন সৈন্য দ্বীপে পুনর্মিলিত হয়।
প্রযোজনা
গ্রিক কাস্তেলেরোজিও দ্বীপে ছবিটির দৃশ্য ধারণ সম্পন্ন হয়। পেন্টা ফিল্ম, সিলভিও বেরলুসকোনি কমিউনিকেশনস ও সেচ্চি গোরি গ্রুপ টাইগার কমিউনিকেশনস ছবিটির প্রযোজনা করে।
১৩৭৪
১৩৭৪ গ্রেগরীয় বর্ষপঞ্জির একটি সাধারণ বছর।
দক্ষিণপূর্ব এশিয়ায় জৈনধর্ম
থাইল্যান্ড, মালয়েশিয়া, সিঙ্গাপুর প্রভৃতি রাষ্ট্রে জৈনধর্ম একটি সংখ্যালঘু ধর্মমত। যদিও ভারতীয় সভ্যতা সাধারণভাবে এই সকল দেশ ও জাতির ভাষা, হরফ, পঞ্জিকা ও শিল্পকলা-সংক্রান্ত দিকগুলিকে প্রভাবিত করেছে।
ইতিহাস
জৈন ধর্মগ্রন্থগুলিতে দক্ষিণপূর্ব এশিয়ার বিভিন্ন স্থানের উল্লেখ পাওয়া যায়। সম্প্রতির রাজত্বকালে জৈন শিক্ষকদের দক্ষিণপূর্ব এশিয়ার বিভিন্ন দেশে প্রেরণ করা হয়েছিল।
বিশিষ্ট জৈনধর্মাবলম্বীদের (যেমন জৈন সন্ন্যাসী ক্ষুল্লক প্রযত্ন সাগর ) জৈনধর্মের প্রতিনিধিত্ব, স্থানীয় জৈন গোষ্ঠীগুলিকে দিকনির্দেশ এবং অন্যান্য ধর্মমতগুলির (বিশেষত বৌদ্ধধর্ম) সঙ্গে মতবিনিময়ের উদ্দেশ্যে ভারত থেকে দক্ষিণপূর্ব এশিয়ায় প্রেরণ করা হয়েছিল।
মায়ানমার
জৈন আগমে দক্ষিণপূর্ব এশিয়াকে ‘সুবর্ণভূমি’ নামে উল্লেখ করা হয়েছে। কথিত আছে, কলকাচার্য নামে এক জৈন সন্ন্যাসী মায়ানমারে (ব্রহ্মদেশ) গিয়েছিলেন।
দ্বিতীয় বিশ্বযুদ্ধের আগে প্রায় ৫,০০০ জৈন পরিবার মায়ানমারে বাস করত। প্রায় সব কটি পরিবারই বর্তমানে মায়ানমার ত্যাগ করেছে। ইয়াঙ্গনে এখন তিনটি বা চারটি জৈন পরিবার বাস করে। সেখানে একটি জৈন মন্দিরও রয়েছে। পুরনো রেঙ্গুনের লাথা টাউনশিপের ২৯শ স্ট্রিটে অবস্থিত এই মন্দিরটি রোমানেস্ক স্থাপত্যশৈলীতে নির্মিত। ইয়াঙ্গন হেরিটেজ ট্রাস্ট পুরনো রেঙ্গুনের অন্যান্য গুরুত্বপূর্ণ দর্শনীয় স্থান সহ এই মন্দিরটিও সংরক্ষণ করতে উদ্যোগী হয়েছে।
কম্বোডিয়া
কম্বোডিয়ায় জৈনধর্মের অস্তিত্বের কোনও প্রমাণ পাওয়া যায় না।
ইন্দোনেশিয়া
ইন্দোনেশিয়ায় একটি ছোটো জৈন ধর্মীয় গোষ্ঠীর অস্তিত্ব রয়েছে। এই ধর্মীয় গোষ্ঠীটি জাকার্তায় বিভিন্ন জৈন উৎসবের আয়োজন করে থাকে। এই গোষ্ঠীর সংগঠনটির নাম ‘জৈন সোশ্যাল গ্রুপ, ইন্দোনেশিয়া’।
লাওস
লাওসে জৈনধর্মের কোনও অস্তিত্ব নেই।
মালয়েশিয়া
মালয়েশিয়ায় প্রায় ২,৫০০ জৈন বাস করেন। মনে করা হয়, খ্রিস্টীয় ১৫শ বা ১৬শ শতাব্দীতে তাদের কয়েকজনের পূর্বপুরুষেরা মালাক্কা থেকে মালয়েশিয়ায় এসেছিলেন।
মালয়েশিয়ার প্রথম জৈন মন্দিরটি পেরাকের ইপোহে অবস্থিত। ২০১২ সালে এটি উৎসর্গিত হয়। কুয়ালা লামপুরেও একটি জৈন মন্দির রয়েছে। কুয়ালা লামপুরের বাংসার অঞ্চলে অবস্থিত এই মন্দিরটি ভারত থেকে আনীত ৪,০০০ কিলোগ্রাম শ্বেতপাথরে নির্মিত। ২০১১ সালে এই মন্দিরটি উদ্বোধনের সময় মালয়েশিয়ার মানবসম্পদ উন্নয়ন মন্ত্রী সুব্রহ্মণ্যম সৎশিবম উপস্থিত ছিলেন।
ফিলিপাইন
ফিলিপাইনে জৈনধর্মের কোনও অস্তিত্ব নেই।
সিঙ্গাপুর
২০শ শতাব্দীর প্রথম ভাগে প্রথম বিশ্বযুদ্ধের (১৯১০-১৯১৪) পর সিঙ্গাপুরে জৈনরা বসতি স্থাপন করেছিল। ২০০৬ সালের হিসেব অনুসারে, সিঙ্গাপুরে ১,০০০ জৈন বসবাস করেন।
থাইল্যান্ড
প্রাচীনকালে শ্রীলঙ্কা হয়ে জৈন সন্ন্যাসীরা জৈন মূর্তিগুলি থাইল্যান্ডে নিয়ে যান। চিয়াংমাইতে একটি নগ্ন জৈন মূর্তি বুদ্ধমূর্তি হিসেবে পূজিত হত। যদিও কঠোর তপস্যার উপর অত্যধিক গুরুত্ব আরোপ করার জন্য থাইল্যান্ডে জৈনধর্ম জনপ্রিয়তা অর্জনে ব্যর্থ হয়।
বর্তমানে প্রায় ৬০০ জৈন পরিবার থাইল্যান্ডে বাস করেন। এঁরা বাস করেন প্রধানত ব্যাংককে। থাইল্যান্ডের জৈন গোষ্ঠীটি সিঙ্গাপুর, মার্কিন যুক্তরাষ্ট্র প্রভৃতি অঞ্চলের জৈন গোষ্ঠীগুলির মতো সংঘবদ্ধ নয়। এদেশে দিগম্বর ও শ্বেতাম্বর জৈন সম্প্রদায়গুলির জন্য পৃথক পৃথক জৈন মন্দির রয়েছে। ২০০৭ সালে দিগম্বর জৈন ফাউন্ডেশন প্রতিষ্ঠিত হয়।
ব্যাংককের হীরে কাটা ও পালিশ করার ব্যবসাটির একটি বড় অংশ জৈন গোষ্ঠীটি পরিচালনা করে।
ভিয়েতনাম
ভিয়েতনামে জৈনধর্মের কোনও অস্তিত্ব নেই।
সোমবীর সাংওয়ান
সোমবীর সাংওয়ান একজন ভারতীয় রাজনীতিবিদ। তিনি ২০১৯ সালের হরিয়ানা বিধানসভা নির্বাচনে দাদরি আসন থেকে স্বতন্ত্র প্রার্থী হয়ে হরিয়ানা বিধানসভায় নির্বাচিত হয়েছিলেন। পূর্বে তিনি ভারতীয় জনতা পার্টির সাথে যুক্ত ছিলেন।
রস এমারসন
সিডনিভিত্তিক গ্রেড ক্রিকেট প্রতিযোগিতায় পিটারশ্যাম-ম্যারিকভিলের পক্ষে খেলেছেন রস এমারসন। অস্ট্রেলিয়ার সাবেক সুইং বোলার টেরি অল্ডারম্যান সম্পর্কে তার শ্যালক।
আম্পায়ারিত্বে অংশগ্রহণ
১৯৮২-৮৩ মৌসুমে প্রথম-শ্রেণীর ক্রিকেটে আম্পায়ার হিসেবে অভিষেক ঘটে তার। ১৯৯৩-৯৪ মৌসুমে জাতীয় আম্পায়ারদের তালিকায় অন্তর্ভুক্ত হন। জানুয়ারি, ১৯৯৬ সালে ব্রিসবেনে শ্রীলঙ্কা-ওয়েস্ট ইন্ডিজের মধ্যকার ওডিআইয়ে আম্পায়ার হিসেবে প্রথমবারের মতো মাঠে নামেন। তাৎক্ষণিকভাবে তিনি বিতর্কময় পরিবেশ গড়েন। মুরালিধরনকে সাতবার নো-বল ডাকেন। এমনকি, লেগ ব্রেক বোলিং করার পরও তিনি নো-বল ডাকেন যা বলকে ছুড়ে মারা বেশ অসম্ভব বিষয়। এরফলে, মুরালিধরনকে সফরের বাদ-বাকী খেলাগুলোয় অংশগ্রহণ থেকে বিরত রাখা হয়। এরপর, টেস্ট খেলায়ও আম্পায়ার ড্যারেল হেয়ার তার বোলিংকে অবৈধ ঘোষণা করেন। পরবর্তী তিন বছরেও তিনি ওডিআই খেলা পরিচালনা করেন। নয়টি খেলার সবকটিই অস্ট্রেলিয়ার মাটিতে অনুষ্ঠিত হয়েছিল। সর্বশেষ খেলা পরিচালনার বিষয়টি প্রথমটিকেও ছাপিয়ে যায়।
২৩ জানুয়ারি, ১৯৯৯ সালে অ্যাডিলেডে স্কয়ার লেগে দণ্ডায়মান অবস্থায় এমারসন মুরালিধরনকে আরও একবার নো-বল ডাকেন। শ্রীলঙ্কান অধিনায়ক অর্জুনা রানাতুঙ্গা এর প্রতিবাদস্বরূপ দলকে নিয়ে মাঠের বাইরে চলে যান। দলীয় ব্যবস্থাপক ও ম্যাচ রেফারির সাথে আলোচনা করেন। এমারসন ইংল্যান্ড দলকে খেলায় বিজয়ী করার সিদ্ধান্তের বিষয়ে হুমকি দিয়ে মুরালিধরন লেগ ব্রেক বোলিং করেন। এমারসন দাবী করেন যে, এশীয় দেশগুলো থেকে ক্রিকেট নিয়ন্ত্রিত হচ্ছে। মাহেলা জয়াবর্ধনে সেঞ্চুরি করেন ও শ্রীলঙ্কা দল শেষ ওভারে জয় পায়। জয়সূচক রানটি আসে মুরালিধরনের ব্যাট থেকে।
অবসর
এরপর এমারসনকে খেলা পরিচালনা করার বাইরে রাখা হয় ও আর কখনো আনুষ্ঠানিকভাবে খেলা পরিচালনার জন্যে মনোনীত করা হয়নি। ক্রিকেট খেলা থেকে অবসর নেয়ার পর নভেম্বর, ২০০৪ সালে সুইমিং ওয়েস্টার্ন অস্ট্রেলিয়ার সভাপতি হন। তিনি নিজের সিদ্ধান্তে অটল থেকে মন্তব্য করেন যে, মুরালিধরনের বোলিং ভঙ্গীমা তার দেখা সবচেয়ে বাজে প্রকৃতির। তবে, ক্রিকেট ধারাভাষ্যকার পিটার রোবাকের মতে, এমারসন বোকাটে ধরনের ব্যক্তি।
২০১১ সালের শুরুতে রাষ্ট্র নিয়ন্ত্রণাধীন পশ্চিম অস্ট্রেলিয়ার স্বাস্থ্য বিভাগের জ্যেষ্ঠ তদন্তকারী হিসেবে নিযুক্তি লাভ করেন।
ধরম পাল গন্ডার
ধরম পাল গন্ডার (দঙ্কাল) একজন ভারতীয় রাজনীতিবিদ। তিনি ২০১৯ সালের হরিয়ানা বিধানসভা নির্বাচনে নিলোখেরী আসন থেকে স্বতন্ত্র প্রার্থী হয়ে হরিয়ানা বিধানসভায় নির্বাচিত হয়েছিলেন।
দক্ষিণ কোরিয়ার ইতিহাস
পটভূমি
দ্বিতীয় বিশ্বযুদ্ধের শেষদিকে ১৯৪৫ সালে কোরিয়া প্রশাসনিকভাবে ভাগ করা হয়েছিলো। যেহেতু দ্বিতীয় বিশ্বযুদ্ধ চলাকালে কোরিয়া ছিলো জাপানী শাসনের কর্তৃত্বে, তাই জাপানী অঞ্চলের প্রভাবে কোরিয়া আনুষ্ঠানিকভাবে মিত্রবাহিনীর বিরুদ্ধে যুদ্ধরত ছিলো। জাপানের নিঃশর্ত আত্মসমর্পণ কোরিয়া বিভাজন করে দুটি পেশা অঞ্চল গঠনে চালিত করে (জার্মানির চারটি অঞ্চলের মত), যেখানে, উপদ্বীপটির দক্ষিণ অর্ধাংশ শাসন করতো যুক্তরাষ্ট্র এবং ৩৮তম সমান্তরালের এলাকা সোভিয়েত ইউনিয়ন শাসন করতো। এই বিভাজন মনে করা হয়েছিলো ক্ষণস্থায়ী হবে (যেমনটা জার্মানিতে হয়েছিলো) এবং যুক্তরাষ্ট্র, যুক্তরাজ্য, সোভিয়েত ইউনিয়ন ও চীন সমস্ত উপদ্বীপটিকে একক সরকার গঠন করার ব্যবস্থা করে তাঁদের জনগণের কাছে সমন্বিত কোরিয়া ফিরিয়ে দেবে, প্রথমে এমনই প্রবণতা ছিলো।
কিন্তু কোরিয়ার ওপর যৌথ ট্রাস্টিশীপ বাস্তবায়নে দুইটি দল সমঝোতা করতে ব্যর্থ হয়, কারণ দুইরকম মতামতের কারণে। এটি ১৯৪৮ সালে দুটি পৃথক সরকার প্রতিষ্ঠা করতে চালিত করে দুটি বিপরীতধর্মী মতাদর্শের কারণে, কমুনিস্ট-জোটবদ্ধ ডেমোক্রাটিক পিপলস রিপাবলিক অফ কোরিয়া (ডিপিআরকে) এবং পশ্চিমা জোটবদ্ধ ফার্স্ট রিপাবলিক অফ কোরিয়া - উভয়ই কোরিয়ার বৈধ সরকার গঠন করার দাবি করছিলো। সালের জুনের ২৫ তারিখ কোরিয়ান যুদ্ধ শুরু হয়। অনেক ধ্বংসযজ্ঞের পরে, ১৯৫৩ সালে ২৭ শে জুলাই যুদ্ধ শেষ হয়। ১৯৪৮ সালের স্থিরাবস্থা পুনরুদ্ধার হয়, ডিআরপিকে কিংবা ফার্স্ট রিপাবলিক কোনটিই ব অন্য বিভক্ত অংশ জয় করতে সফলতা পায়না। কোরিয়ার নিরস্ত্রীকৃত অঞ্চল কর্তৃক উপদ্বীপটিকে ভাগ করা হয়, এবং বিদ্যমান রাজনৈতিক দলের নিকট দক্ষিণ ও উত্তর কোরিয়া নামে দুটি পৃথক সরকার প্রতিষ্ঠা করা হয়।
দক্ষিণ কোরিয়ার পরবর্তী ইতিহাস পর্যায়ক্রমিক গণতান্ত্রিক শাসনামল এবং স্বৈরতান্ত্রিক শাসন হিসেবে চিহ্নিত। বেসামরিক সরকার প্রচলতিভাবেই হয়েছে সিন্গমান রিহ এর প্রথম প্রজাতন্ত্র হতে সমসাময়িক ষষ্ট প্রজাতন্ত্র পর্যন্ত।  প্রথম প্রজাতন্ত্র, তর্কযোগ্যভাবে সূচনালগ্নে গণতান্ত্রিক ছিলো (যদিও বড় ধরনের কমুনিস্ট-বিরোধী ও সোসিয়ালিস্ট-বিরোধী নির্মূলকার্য চালনা হয়েছিলো), ১৯৬০ সালে পতন না হওয়া পর্যন্ত ক্রমশ স্বৈরতান্ত্রিক হচ্ছিলো। দ্বিতীয় প্রজাতন্ত্র খুবই কড়া গণতান্ত্রিক ছিলো, তারপরও এক বছরের কম সময়ের মধ্যে তাঁকে উৎখাত করা হয় এবং আরেকজনকে বসানো হয় স্বৈরাচারী সামরিক শাসন কর্তৃক। তৃতীয়, চতুর্থ ও পঞ্চম প্রজাতন্ত্র নামেমাত্র গণতান্ত্রিক ছিলো, কিন্তু ব্যপকভাবে মনে করা হতো চলমান সামরিক শাসনই চলছে।   ষষ্ট প্রজাতন্ত্রের মাধ্যমে দেশটি ক্রমশ উদার গণতন্ত্রে পাকাপোক্ত হয়।
সূচনালগ্ন হতে, দক্ষিণ কোরিয়া শিক্ষা, অর্থনীতি ও সংস্কৃতিতে যথেষ্ট উন্নয়ন দেখিয়েছে। ১৯৬০ এর দশক হতে, এশিয়ার দরিদ্রতম দেশ হতে উন্নয়ন করে এখন পৃথিবীর অন্যতম ধনী রাষ্ট্র হয়েছে। শিক্ষা, বিশেষ করে তৃতীয় পর্যায়ে, নাটকীয়ভাবে সম্প্রসারিত হয়েছে। সিঙ্গাপুর, তাইওয়ান ও হং কং এর সাথে দক্ষিণ কোরিয়াকে এশিয়ার গর্জে ওঠা "চার বাঘ" বলা হয়ে থাকে।
যুক্তরাষ্ট্রের সামরিক শাসন (১৯৪৫-১৯৪৮)
কোরিয়ায় সরকার
ইয়েও উন-হায়ুঙ (যতদূর সঠিক) যুক্তরাষ্ট্র-সোভিয়েত যৌথ কমিশনে (১৯৪৭)
লায়ুহ উন-হায়ুঙ (যতদূর সঠিক) ১৯৪৭ সালে যুক্তরাষ্ট্র-সোভিয়েত যৌথ কমিশনে
১৯৪৫ সালের ১৫ ই আগস্ট মিত্রশক্তির কাছে সম্রাট হিরোহিতো জাপা সম্রাজ্যের আত্মসমর্পণ ঘোষনা করেন। জাপানের আত্মসমর্পণের (যুক্তরাষ্ট্র সামরিক বাহিনীর জয়েন্ট চীফ অফ স্টাফ কর্তৃক প্রস্তুতকৃত এবং ১৯৪৫ এর ১৭ আগস্টে অনুমোদিত)  সাধারণ আদেশ জাপানী বাহিনীর জন্য কোরিয়ার উত্তর ও দক্ষিণে ৩৮ তম সমান্তরাল পৃথক আত্মসমর্পণ পদ্ধতি নির্ধারণ করে। মিত্রশক্তির কাছে জাপানের আত্মসমর্পণের পর (১৯৪৫ সালের ২ সেপ্টেম্বর আনুষ্ঠানিকতা হয়), ৩৮ তম সমান্তরাল বিভাজনে উত্তর ও দক্ষিণ অংশে যথাক্রমে সোভিয়েত ও যুক্তরাষ্ট্রের দখলাদারিত্বের শুরু চিহ্নিত হয়। এই বিভাজন সাময়িক সময়ের উদ্দেশ্যে করা হয়েছিলো, এবং যুক্তরাষ্ট্র, যুক্তরাজ্য, সোভিয়েত ইউনিয়ন এবং চীনা প্রজাতন্ত্র কোরিয়ার স্বাধীনতার জন্য একটি ট্রাস্টিশীপ গঠন করার কথা ছিলো। ১৯৪৫ সালের ফেব্রুয়ারিতে ইয়াল্টা কনফারেন্সে ট্রাস্টিশীপ বিষয়ে আলোচনা হয়। যুক্তরাষ্ট্র বাহিনী ১৯৪৫ সালের ৮ই সেপ্টেম্বর লাচনে অবতরণ করে এবং পরে একটি সামরিক সরকার প্রতিষ্ঠা করে। তাঁদের সেনাপতি লেফটেন্যান্ট জেনারেল জন আর. হডজ সরকারের কর্তৃত্ব গ্রহণ করে। জনসাধারণের ব্যাপক অসন্তোষের কারণে, ১৯৪৫ এর অক্টোবরে হডজ কোরিয়ার উপদেষ্টা পরিষদ গঠন করে। চীন হতে পরিচালিত, প্রজাতন্ত্রী কোরিয়ার অস্থায়ী সরকার, হডজের কাছে তিন সদস্যের একটি দোভাষী প্রতিনিধিদল প্রেরণ করে, কিন্তু সে তাঁদের সাথে সাক্ষাৎ করতে অস্বীকৃতি জানায়। নতুন গঠিত গণপ্রজাতন্ত্রী কোরিয়া ও এর জন কমিটি চিনতে হডজ অস্বীকৃতি জ্ঞাপন করে এবং ১২ ডিসেম্বর এটিকে বেআইনি ঘোষনা করে। এক বছর পরে, একটি অন্তর্বর্তী আইনসভা ও অন্তর্বর্তী সরকার গঠন করা হয়, যেখানে কিম কিউ-শিক ও সিন্গমান রিহ কে যথাক্রমে প্রধান করা হয়। রাজনৈতক ও অর্থনৈতিক বিশৃঙ্খলা - বিভিন্ন ক্ষেত্র হতে বেড়ে ওঠে - যা এই সময়কালে সারা দেশকে জর্জরিত করে তোলে। জাপানি শোষণের পরবর্তী-প্রভাব দক্ষিণের মত উত্তরেও থেকে যায়। যুক্তরাষ্ট্র বাহিনী কোরিয়া শাসন মোকাবেলার জন্য সম্পূর্ণভাবে অপ্রস্তুত ছিলো, যেখানে তাঁদের কোরিয়ার ভাষা, সংস্কৃতি অথবা রাজনেতিক অবস্থা সম্পর্কে কোনো জ্ঞান ছিলো না। একারণে যুক্তরাষ্ট্রে অধিকাংশ নীতি অনিচ্ছাকৃত হলেও অস্থিতিশীল প্রভাব ফেলে। উত্তর কোরিয়া ও বাইরে হতে উদ্বাস্তুদের ঢেউয়ের আরো অশান্তি বেড়ে যায়।
১৯৪৫ সালে ডিসেম্বরে কোরিয়ার ভবিষ্যতের ব্যাপের আলোচনা করতে মস্কোতে একটি বৈঠক আহবান করা হয়। একটি পঞ্চ-বার্ষিক ট্রাস্টিশীপ আলোচনা করা হয় এবং যুক্তরাষ্ট্র-সোভিয়েত যৌথ কমিশন প্রতিষ্ঠিত হয়। এই কমিশন অন্তর্বর্তী সময়ে সিউলে সাক্ষাৎ করে কিন্তু একটি জাতীয় সরকার গঠনের ইস্যুতে অচলাবস্থা তৈরি হয়। ১৯৪৭ সালের সেপ্টেম্বরে, কোনো সমাধান না হওয়াতে, যুক্তরাষ্ট্র কোরিয়ান সমস্যার কথা ইউএন জেনারেল এসেম্বলিতে তোলে।
এই সমাধানকল্পে ইউএন জেনারেল এসেম্বলি যুক্তরাষ্ট্রের তত্ত্বাবধানে কোরিয়ায় একটি সাধারণ নির্বাচনের ডাক দেয়, কিন্তু উত্তর অংশ এই প্রস্তাব প্রত্যাখ্যান করে, তাই শুধু দক্ষিণ অংশে একটি সাংবিধানিক পরিষদের জন্য একটি সাধারণ নির্বাচন অনুষ্ঠিত হয় ১৯৪৮ সালের মে মাসে। একটি সংবিধান গৃহীত হয়, সরকারের জন্য চার বাৎসরিক রাষ্ট্রপতি ঠিক করে এবং রাষ্ট্রপতিত্বের জন্য চার বছর মেয়াদ নির্দিষ্ট করে।  সংবিধানের বিধান অনুসারে, জুলাই মাসে একটি পরোক্ষ রাষ্ট্রপতির নির্বাচন আয়োজিত হয়। নতুন এসেম্বলির প্রধান রিহ সিন্গমান রাষ্ট্রপতির পদ গ্রহণ করেন এবং প্রজাতন্ত্রী কোরিয়া (দক্ষিণ কোরিয়া) ঘোষনা করেন ১৯৪৮ সালে আগস্টের ১৫ তারিখে।
প্রথম প্রজাতন্ত্র (১৯৪৮-১৯৬০)
সিন্গমান রিহ, দক্ষিণ কোরিয়ার প্রথম রাষ্ট্রপতি
১৯৪৮ সালের ১৫ই আগস্ট সিন্গমান রিহ কে প্রথম রাষ্ট্রপতি হিসেবে প্রজাতন্ত্রী কোরিয়া আনুষ্ঠানিক ভাবে প্রতিষ্ঠিত হয়। রিহ'র সরকার প্রতিষ্ঠার মধ্য দিয়ে নতুন সরকারের আইনগত সার্বভৌমত্বও পাস হয়। ১৯৪৮ সালে ৯ই সেপ্টেম্বর কিম-ই-সাঙ এর নেতৃত্বে একটি সাম্যবাদী দল, ডেমোক্রাটিক পিপলস রিপাবলিক অফ কোরিয়া (উত্তর কোরিয়া) ঘোষনা করা হয়। যাইহোক, ১৯৪৮ সালের ১২ ডিসেম্বরে, তৃতীয় অধিবেশনে এর  রেজোলিউশন ১৯৫ অনুসারে, জাতিসংঘ প্রজাতন্ত্রী সরকারকে কোরিয়ার একমাত্র আইনসিদ্ধ সরকার হিসেবে চিহ্নিত করে।
১৯৪৬ সালে, উত্তর কোরিয়া ভূমি সংস্কার আইন বাস্তবায়ন করে, বিশেষত  জাপানি এবং জাপানপন্থী মালিকানায় থাকা সুযোগ, কারখানাসমূহ ও ব্যাক্তিগত সম্পত্তি বাজেয়াপ্ত করে এবং রাষ্ট্রীয় মালিকানায় পরিবর্তন করে।  দক্ষিণে ভূসি সংস্কারের দাবি আরো শক্তিশালী হয়ে ওঠে, এবং ১৯৪৯ সালে এই আইন পাস হয়। কোরিয়ায় বিশাল জমিজমা অধিকৃতকারীরা তাঁদের অধিকাংশ জমি বর্জন করতে বাধ্য হয়ে পড়েছিলো। মোট খামার পরিবারের মধ্যে প্রায় ৪০ শতাংশ অল্প জমির মালিক হয়ে যায়। যাইহোক, স্বাধীনতার পূর্বে জমির মালিকদের সংস্পর্শে যারা ছিলো তাঁদের ক্ষেত্রে জমি ক্রয়ের অগ্রাধিকার দেয়া হয়, একারণে বহু জাপানপন্থী দল সম্পত্তি লাভ করে বা ধরে রাখে।
দেশ ভাগ হওয়ার পর এখন, সময় অতিবাহিত হওয়ার সাথে সাথে দুই কোরিয়ার মাঝে সম্পর্কও শত্রুতা পূর্ণ হয়ে ওঠে। ১৯৪৮ সালে সোভিয়েতের সেনাবাহিনী প্রত্যাহারের পর, দক্ষিণ কোরিয়া হতে যুক্তরাষ্ট্রের সেনা বহিষ্কারের জন্য দক্ষিণ কোরিয়ার ওপর উত্তর কোরিয়া চাপ প্রয়োগ করে, কিন্তু রিহ তার সরকার আমেরিকার সাথে থাকার কথা ব্যক্ত করে এবং উত্তর কোরিয়া ও জাপান উভয়ের বিপক্ষে চলে যায়।  যদিও জাপানের সাথে সম্পর্ক শিথিল করতে বৈঠক অনুষ্ঠিত হয় তবু তাঁরা সামান্যই অর্জন করে। ইতিমধ্যে, সরকার আমেরিকা হতে বিশাল অঙ্কের সাহায্য লাভ করে, যা পরিমানে সরকারের মোট জাতীয় বাজেটের কাছাকাছি। ১৯৪৮ সালে জাতীয়বাদী এ সরকার যুক্তরাষ্ট্রের অনেক সামরিক চর্চাও অব্যাহত রাখে, রিহ'র সরকার জেজু, সানচন ও ইয়েওসুতে অনেক সামরিক বিদ্রোহ দমন করে।  বিদ্রোহ উত্থান ও এর দমনকালে ১৪,০০০ হতে ৬০,০০০ এর মত লোক হত্যা করা হয়েছিলো সমস্ত যুদ্ধে।  রাষ্ট্রপতি রিহ'র শাসন প্রতিপক্ষদের জন্য অসহনীয় হয়ে যায়। একটি বিখ্যাত সবার দৃষ্টিগোচর হয়েছিলো যে, ১৯৪৮ সালে সাম্যবাদী ষড়যন্ত্রে জন্য ভবিষ্যত রাষ্ট্রপতি পার্ক চুঙ-হি কে আটক ও আসামী করা হয়।
১৯৪৮ সালের ১৫ই আগস্টে দক্ষিণ কোরিয়ার প্রথম প্রজাতন্ত্রী অনুষ্ঠানের উদ্বোধন
কোরিয়ার প্রথম প্রজাতন্ত্রী সরকারের প্রধান নীতি ছিলো সাম্যবাদ-বিরোধী চেতনা এবং " উত্তরদিকে প্রসারিত হয়ে কোরিয়াকে একীকরণ। দক্ষিণ কোরিয়ার সামরিক বাহিনী যথেষ্ট সজ্জিত বা প্রস্তুত ছিলো না, তারপরও রিহ'র প্রশাসন যুক্তরাষ্ট্রের সহায়তায় কোরিয়াকে পুনরায় এক করার কাজে দৃঢ় প্রতিজ্ঞ ছিলো। যাইহোক, ১৯৫০ সালের ৩০ মে দ্বিতীয় সংসদীয় নির্বাচন অনুষ্ঠিত হয়, অধিকাংশ আসন স্বতন্ত্র হয়ে যায় এবং তাঁদের অবস্থান অনুমোদন করে না, যা সমর্থনের অভাব ও রাষ্ট্রের ভঙ্গুর অবস্থা নিশ্চিত করে।
এ সময় জুন মাসে সাম্যবাদী দল উত্তর থেকে আক্রমণ করে, দক্ষিণ কোরিয়ার সন্দেহভাজন সাম্যবাদী বা তাদের অনুসারী দলকে পশ্চাদ্ধাবন করে, যারা কারাগারে বা পুনঃ শিক্ষা আন্দোলন চালনা করছিলো তাঁদেরকেও, যা বদো লীগ ম্যাসাকর নামে পরিচিত।
১৯৫০ সালের জুন মাসে উত্তর কোরিয়া দক্ষিণ কোরিয়াকে আক্রমণ করে। যুক্তরাষ্ট্র চালিত ১৬-দলীয় জোট দক্ষিণ কোরিয়ার পক্ষে প্রথম সংগঠিত অ্যাকশন নেয়, যা ইউনাইটেড নেশনশ কমান্ড (ইউএনসি) এর নেতৃত্বে পরিচালিত হয়।  দোদুল্যমান যুদ্ধ পরিস্থিতি ব্যাপক নাগরিক সমস্যার সৃষ্টি করে এবং বিশাল ধ্বংসযজ্ঞ চালায়। ১৯৫০ এর শেষের দিকে উত্তর কোরিয়ার পক্ষে গণপ্রজাতন্ত্রী চীন প্রবেশ করলে, সীমারেখার মূল রেখার কাছাকাছি যুদ্ধ কিছুটা শিথিল হয়। ১৯৫১ সালের জুলাই মাসের শুরুতে যুদ্ধরীতি আলোচনা শুরু হয়, এবং ১৯৫৩ সালের ২৭শে জুলাই চূড়ান্তভাবে শেষ হয় প্যানমুনজম নামের স্থানে, এখন পরিচিত নিরস্ত্রীকৃত এলাকা নামে (ডিমিলিটারিজাইড জোন - ডিএমজেড)।  যুদ্ধরীতি অনুসারে, দক্ষিণ কোরিয়ান সরকার সিওলে ফিরে আসে তাৎপর্যপূর্ণ তারিখে ১৯৫৩ এর ১৫ই আগস্টে।
১৯৫৪ সালের নির্বাচনে রিহ সংসদের ওপর নিয়ন্ত্রণ পুনরায় লাভ করে, এবং আট-বছর মেয়াদে শাসন চালানোর পর নিজেকে অব্যাহতি দেয়ার একটা আইন সংশোধন করে। ১৯৫৬ সালে সে আবারো একবার নির্বাচিত হয়। এরপরপরই, রিহ'র প্রশাসন প্রতিপক্ষ দলের সদস্যদের আটক করে, এবং প্রতিপক্ষ দলের নেতাকে উত্তর কোরিয়ান গুপ্তচর নামে অভিহবত করে।
এই প্রশাসনে ক্রমশ রাজনৈতিক অঙ্গন আয়ত্ব করতে দমন-পীড়ন বাড়াতে থাকে, এবং ১৯৫৮ সালে এটি জাতীয় নিরাপত্তা আইন সংশোধন করে সকল ধাপের শাসনের (স্থানীয় শাসন সহ) ওপর কর্তৃত্ব বাড়ানোর চেষ্টা করে। এই পদক্ষেপ সমূহ জনগণের ওপর অত্যাচার আরো বাড়িয়ে তোলে, কিন্তু জনগণের হৈচৈ সত্ত্বেও, রিহ'র প্রশাসন ১৯৬০ এর রাষ্ট্রপতি নির্বাচনে কারচুপি করে এবং নির্বাচনে জয়লাভ করে।
নির্বাচনের দিন, মাসান শহরে নির্বাচনে অনিয়মের বিরুদ্ধে ছাত্র ও সাধারণ নাগরিকরা প্রতিবাদে ফেটে পড়ে। শুরুতে প্রতিবাদকারীদের স্থানীয় পুলিশ বাহিনী দ্বারা প্রশমিত করা হয়, কিন্তু মাসানের পোতাশ্রয়ে এক ছাত্রের দেহ ভাসমান অবস্থায় পাওয়া গেলে, সারাদেশ ফুসে ওঠে এবং রাষ্ট্রজুড়ে প্রতিবাদ ছড়িয়ে পড়ে।  এপ্রিলের ১৯ তারিখ, বিভিন্ন বিশ্ববিদ্যালয় ও স্কুলের ছাত্রছাত্রীরা সিওলের রাস্তায় সমাবেশ ও মিছিল করে প্রতিবাদ করে, এটাকে এপ্রিল বিপ্লব বলা হয়ে থাকে। সরকার সামরিক শাসন ঘোষনা করে, সেনাবাহিনীকে তলব করে এবং জনগণের ওপর গুলিবর্ষণের মাধ্যমে নির্যাতন চালায়। পরবর্তীতে দেশব্যাপী প্রতিবাদ সরকারকে নাড়িয়ে দেয়, এবং ২৫শে এপ্রিল রাস্তায় বিশ্ববিদ্যালয়ের অধ্যাপকমন্ডলী নিয়ে এক বর্ধিত প্রতিবাদ হয়, রিহ ২৬শে এপ্রিল আনুষ্ঠানিকভাবে পদত্যাগ করে এবং নির্বাসনে পালিয়ে যায়।
দ্বিতীয় প্রজাতন্ত্র (১৯৬০-১৯৬৩)
ছাত্রবিপ্লবের পর, পররাষ্ট্রমন্ত্রী হিয়ো জিয়োঙ্গ এর নেতৃত্বে একটি অন্তর্বর্তীকালীন প্রশাসনের কাছে সংক্ষিপ্ত সময়ের জন্য ক্ষমতা প্রদান করা হয়। ১৯৬০ সালের ২৯ শে জুলাই একটি নতুন সংসদীয় নির্বাচন অনুষ্ঠিত হয়। প্রথম প্রজাতন্ত্রের সময়কার বিপক্ষ দল থাকা ডেমোক্রেটিক পার্টি নির্বাচনে সহজে জয়লাভ করে, তাঁরা ক্ষমতা লাভ করে এবং দ্বতীয় প্রজাতন্ত্র প্রতিষ্ঠিত হয়। সংশোধিত সংবিধান দ্বিতীয় প্রজাতন্ত্রকে সংসদীয় মন্ত্রীসভা পদ্ধতিতে এই নির্দেশ করে যে, যেখানে রাষ্ট্রপতি নাম মাত্র ভূমিকায় থাকবে। দক্ষিণ কোরিয়াকে রাষ্ট্রপতির শাসনের পরিবর্তে সংসদীয় মন্ত্রীসভা পদ্ধতিতে চালিত করার এটিই প্রথম এবং একমাত্র দৃষ্টান্ত। ১৯৬০ সালের আগস্টে ইয়ুন পো-সান কে গণপরিষদ রাষ্ট্রপতি হিসেবে নির্বাচন করে এবং চাঙ মায়োন কে প্রধানমন্ত্রী হিসেবে নির্বাচিত করে।
দ্বিতীয় প্রজাতন্ত্রের সময় রাজনৈতিক দলের বিস্তর সক্রিয়তা দেখা যায় যা রিহ'র শাসনামলে দমন করা হতো। রাজনৈতিক কার্যকলাপের বেশিরভাগ হতো বামপন্থী দল ও ছাত্রদল থেকে, যা কিনা প্রথম প্রজাতন্ত্রে অস্ত্রের মাধ্যমে উৎখাত করা হতো। ১৯৬০ এর শেষের মাসগুলোতে ইউনিয়নের সদস্যতা ও তাঁর কার্যকলাপ দারুণভাবে বেড়ে যায়, সাথে সাথে শিক্ষক জোট, সাংবাদিক জোট এবং কোরিয়ান বাণিজ্য সংঘ জোটেও কার্যকলাপ বৃদ্ধি পায়। দ্বিতীয় প্রজাতন্ত্রের প্রথম আট মাসেই প্রায় ২,০০০ বিক্ষোভ অনুষ্ঠিত হয়।
অর্থনৈতিক ব্যাপারে, সরকার বিশাল অস্থিতিশীলতার সম্মুখীন হয়। সরকার পঞ্চ-বার্ষিক অর্থনৈতিক উন্নয়নের পরিকল্পনা প্রণয়ন করে, যদিও নির্দিষ্ট সময়ে এটা অর্জন করা সম্ভব ছিলো এবং স্থগিত করা হয়েছিলো। দ্বিতীয় প্রজাতন্ত্রে, ১৯৬০ হতে ১৯৬১ সালের বসন্ত পর্যন্ত এর মুদ্রামান অর্ধেক হ্রাস পায় ডলারের তুলনায়।
যদিও সরকার জনগণের সমর্থনে প্রতিষ্ঠিত হয়েছিলো, তারপরও সরকার কার্যকরী সংষ্কার বাস্তবায়নে ব্যর্থ হয় যা সীমাহীন সামাজিক অস্থিরতা, রাজনৈতিক গোলযোগ এবং শেষ পর্যন্ত ১৬ই মে অভ্যুণ্থান বয়ে আনে।
সামরিক শাসন (১৯৬১-১৯৬৩)
এজি০৩০২-কোভিড‑১৯
এজি০৩০২-কোভিড‑১৯ একটি কোভিড-১৯ টিকা যেটা এনজেস আইএনসি কর্তৃক তৈরি করা হয়েছে।
এটা আগেরটার অনুকরণে তৈরি করা হয়েছে যার পূর্বনাম ছিল এজি০৩০১-কোভিড‑১৯।
দক্ষিণ কোরিয়ার ইতিহাস
দ্বিতীয় প্রজাতন্ত্র (১৯৬০-১৯৬৩)
জাতীয় পরিষদ ভেঙে দেয়া হয়,
সামরিক কর্মকর্তাদের বেসামরিক পদে স্থানান্তরিত করা হয়। ১৯৬১ এর মে মাসে, "বিপ্লবের অঙ্গীকার" ঘোষণা করে জুন্টা: সাম্যবাদবিরোধীতা; যুক্তরাষ্ট্রের সাথে বর্ধিত সম্পর্ক; "সজীব ও পরিচ্ছন্ন নৈতিকতা" নামে সরকারি দূর্নীতি সমাপ্ত; একটি আত্মনির্ভর অর্থনীতি; পুনর্মিলনের মাধ্যমে কাজ; এবং দুই বছরের মধ্যে গণতান্ত্রিক বেসামরিক সরকার। প্রতিপক্ষদের ওপর নজরদারি রাখতে, ১৯৬১ সালের জুনে সামরিক কর্তৃপক্ষ কোরিয়ান সেন্ট্রাল ইন্টেলিজেন্স এজেন্সি (কেসিআইএ) গঠন করে, এর প্রথম পরিচালক করা হয় কিম জঙ-পিল কে, যিনি পার্কের আত্মীয় ছিলেন। রাষ্ট্রপতি পদ্ধতির শাসন ফিরিয়ে আনতে ১৯৬২ সালের ডিসেম্বরে একটি গণভোট আয়োজিত হয়, যেখানে অভিযোগসহ ৭৮% সংখ্যাগরিষ্ঠতায় পাস হয়। পার্ক এবং অন্যান্য সামরিক নেতারা পরবর্তী নির্বাচনে অফিসে না যাওয়ার অঙ্গীকার করে। যাইহোক, নতুন ডেমোক্রেটিক রিপাবলিক পার্টি (ডিআরপি) এর পক্ষে রাষ্ট্রপতি প্রার্থী হন, যে দল মূলত কেসিআইএ এর কর্মকর্তাদের নিয়ে গঠিত ছিলো, রাষ্ট্রপতি পদে প্রতিদ্বন্দ্বিতা করেন এবং ১৯৬৩ সালের নির্বাচনে সূক্ষ ব্যবধানে জয়লাভ করে।
তৃতীয় প্রজাতন্ত্র (১৯৬৩-১৯৭২)
রাষ্ট্রপতি পার্ক চুঙ-হি, যিনি ১৯৬১ হতে ১৯৭৯ সাল পর্যন্ত দক্ষিণ কোরিয়া শাসন করতেন, পার্ক প্রশাসন পঞ্চ-বার্ষিক অর্থনৈতিক উন্নয়ন পরিকল্পনা ঘোষনার মাধ্যমে তৃতীয় প্রজাতন্ত্র শুরু করে। সর্বাধিক গুরুত্ব দেয়া হয় অর্থনীতিতে আত্ম-নির্ভরশীল এবং আধুনিকায়নতার ওপর;  "প্রথমে উন্নয়ন, পরে পুনর্মিলন" ঐ সময়ের স্লোগান হয় এবং বাণিজ্য ক্ষেত্রে অর্থনীতি দারুণভাবে বৃদ্ধি পায়; বিশেষকরে ছোট এবং ভারী রাসায়নিক শিল্পে। রাজধানীতে এমন ধরনের উন্নয়ন প্রয়োজন, একারণে পার্কের শাসনামল রপ্তানি বাণিজ্যে ঋণ সরবরাহ করতে জাপান ও যুক্তরাষ্ট্র হতে বৈদেশিক সাহায্যের অন্তঃ প্রবাহ ব্যবহার করে, স্বল্প-সুদে ব্যাংক ঋণ ও কর সুবিধা পাওয়ার ক্ষেত্রে এ ব্যবস্থা করা হয়। সরকারের সহযোগিতায়, পরবর্তীতে  এসব ব্যবসা চ্যায়েবল হয়ে ওঠে।
১৯৬৫ সালের জুনে কোরিয়া-জাপান চুক্তি অনুমোদনের মাধ্যমে জাপানের সাথে সম্পর্ক শিথিল হয়। এসব চুক্তির মাধ্যমে জাপানি তহবিলগুলো ঔপনিবেশিক আমলে ক্ষতিগ্রস্থদের জন্য ঋণ ও ক্ষতিপূরণ আনয়ন করে, যদিও জাপান সরকারিভাবে অনুতাপ প্রকাশ করে না। এতে রাষ্ট্রজুড়ে প্রতিবাদের স্ফুলিঙ্গ বাড়তে থাকে।
সরকার যুক্তরাষ্ট্রের সঙ্গেও ঘনিষ্ঠ সম্পর্ক বজায় রাখে, এবং যুক্তরাষ্ট্র হতে বিশাল অঙ্কের সাহায্য পাওয়া অব্যাহত থাকে। ১৯৬৬ সালে সেনাবাহিনী চুক্তি সমাপ্ত হয়, যুক্তরাষ্ট্র সেনাবাহিনীর সেখানে নিযুক্ত থাকা আইনি অবস্থা স্পষ্টীকরণ করে। কিছুকাল পরে, কোরিয়া ভিয়েতনাম যুদ্ধে যোগদান করে, যুক্তরাষ্ট্র সেনাদল ও দক্ষিণ ভিয়েতনামের সেনাবাহিনীর সাথে ১৯৬৪ হতে ১৯৭৩ পর্যন্ত কোরিয়া মোট ৩,০০,০০০ সৈনিক প্রেরণ করে।
অর্থনৈতিক ও প্রযুক্তির প্রগতি তখনকার সাধারণ মানুষের জীবনেও উন্নয়ন আনে, এসব শিক্ষাক্ষেত্রে সুযোগসুবিধা প্রসারিত করে। উচ্চ শিক্ষিত কর্মীরা দ্রুত শিল্প-বাণিজ্য প্রসার, ব্যবসায়িক ক্ষেত্র ও  শহরে জনসংখ্যার ঢেউয়ে নিমগ্ন থাকে। জায়োন্গবু মহাসড়ক নির্মাণ করা হয় এবং সিউলের সাথে রাষ্ট্রের দক্ষিণতম অংশ এবং বন্দর নগরী লাচন ও বুসানের সংযোগ স্থাপিত হয়। ব্যাপক অর্থনৈতিক অগ্রযাত্রা সত্ত্বেও শহুরে সাধারণ শ্রমিকদের জীবনমান তখনো খুবই নিন্মমানের ছিলো। শ্রমিকদের স্বল্প মজুরীতে কাজ করতে হচ্ছিল রপ্তানি-মুখী অর্থনৈতিক পরিকল্পনার অংশ হিসেবে রপ্তানিতে দাম বৃদ্ধির জন্য, এবং সরকারের দ্রব্যমূল্যের দাম নিয়ন্ত্রনের কারণে কৃষকদের হতদরিদ্র অবস্থা হয়েছিলো। গ্রামীণ অর্থনীতি ক্রমশ ঐতিহ্য হারায় এবং কৃষকদের মাঝে মতবিরোধ সৃষ্টি করে, যাইহোক ১৯৭১ সালে সরকার ফার্ম উৎপাদনশীলতা ও আয়-রোজগার বাড়াতে কিছু ব্যবস্থা বাস্তবায়নের সিদ্ধান্ত গ্রহণ করে, যে ব্যবস্থাটি ছিলো সায়েমল আন্দোলন ("নতুন গ্রাম আন্দোলন")। আন্তোলনের লক্ষ্য ছিলো গ্রামীণ জীবনমান উন্নয়ন করা, গ্রামীণ ও শহুরে উভয় সমাজ আধুনিকায়ন করা এবং তাঁদের আয়ের মাঝে আয়ের ফারাক কমানো।
১৯৭৩ সালের পহেলা অক্টোবর সামরিক কুচকাওয়াজ চলাকালে পারক চুঙ-হি এর একটি প্রতিকৃতি
১৯৬৭ সালে রাষ্ট্রপতি নির্বাচনে ৫১.৪% শতাংশ ভোটে জিতে পার্ক আবারো সরকার গঠন করে। সেসময় সংবিধান অনুযায়ী সর্বোচ্চ দুইবার রাষ্ট্রপতি হওয়ার নিয়ম ছিলো, কিন্তু তিনি তৃতীয় মেয়াদে আবারো রাষ্ট্রপতি হওয়ার জন্য ১৯৬৯ সালে জাতীয় সংসদে জোরপূর্বক সংবিধানে সংশোধন আনেন। সংবিধান সংশোধনের বিরুদ্ধে ব্যাপক প্রতিবাদ ও বিক্ষোভ ছড়িয়ে পড়ে, যেখানে বিরোধী দলনেতা কিম ডে-জুঙ তাঁর পক্ষে বিশাল সমর্থন লাভ করে। তারপরও ১৯৭১ সালের রাষ্ট্রপতি নির্বাচনে পার্ক আবারো নির্বাচিত হয়।
রাষ্ট্রপতি নির্বাচনের পরপরই সংসদ নির্বাচন অনুষ্ঠিত হয় যেখানে বিরোধী দল বেশি আসন পায়, এবং তাঁরা সংশোধিত সংবিধানের যাবতীয় ক্ষমতা লাভ করে।  পার্ক ভীত হয়ে ১৯৭১ সালে ৬ ডিসেম্বর রাষ্ট্রে জরুরী অবস্থা ঘোষণা করে। দেশে নিরাপত্তাহীনতার মধ্যে, নিক্সন ডকট্রিন আন্তর্জাতিক ক্ষেত্রে উপদেষ্টাদের দুঃশ্চিন্তা সহজতর করে, যা সাম্যাবাদ-বিরোধী নীতি অনুসারে নিজের শাসনামলকে বৈধ ঘোষনা করা পার্ককে উভয়সংকটে ফেলে।  এক আকস্মিক ইঙ্গিতে,  ১৯৭২ সালে ৪ জুলাই উত্তর কোরিয়ার সাথে পুনর্মিলনের একটি যৌথ প্রজ্ঞাপন ঘোষণা করে এবঋ সিওল ও পায়োঙ্গইয়াঙ্গে রেড ক্রস টলকস আয়োজিত হয়। যাইহোক, পুনর্মিলনী বিবেচনায় সরকারী নীতিতে কোনো পরিবর্তন করা হয় না এবং ১৯৭২ সালে ১৭ অক্টোবর পার্ক সরকার সামরিক শাসন জারি করে, তিনি জাতীয় সংসদ ভেঙে দেন এবং সংবিধান স্থগিত করেন।
চতুর্থ প্রজাতন্ত্র (১৯৭২-১৯৭৯)
১৯৭৬ সালে উলসানে হায়ুনডাই শিপইয়ার্ডে ভারী শিল্প
১৯৭২ সালের ১২ নভেমাবর ইউশিন সংবিধান গ্রহণের মধ্য দিয়ে চতুর্থ প্রজাতন্ত্র শুরু হয়। এই নতুন সংবিধান পার্ককে সংসদের ওপর নতুন কার্যকরী নিয়ন্ত্রন দেয়, এবং স্থায়ী রাষ্ট্রপতিত্বের সম্ভাবনা দেখায়। নির্বাচিত প্রতিনিধিদের পরোক্ষ ভোটে রাষ্ট্রপতি নির্বাচনের হতো এবং রাষ্ট্রপতির মেয়াদ বৃদ্ধি করে ছয় বছর করা হয়, যেখানে পুন নির্বাচনের প্রয়োজন ছিলো না।  আইনসভানএবং বিচারসভা সরকার কর্তৃক নিয়ন্ত্রিত হতো, এবং শিক্ষা সম্বন্ধীয় নির্দেশনা সরাসরি নজরদারিতে করা হতো। সরকারের নির্দেশনায় সামরিক সরকারের সমর্থনের পক্ষে পাঠ্যপুস্তক তৈরি হতো, শিক্ষামন্ত্রণালয়ের দায়িত্বের ব্যাপারে হস্তক্ষেপ করা হতো।
সামাজিক ও রাজনৈতিক অশান্তি সত্ত্বেও, রপ্তানি-ভিত্তিক বাণিজ্য নীতির মাধ্যমে দক্ষিণ কোরিয়ার অর্থনীতিতে উন্নয়ন অব্যাহত থাকে। প্রথমে নেয়া দুই বাৎসরিক উন্নয়ন পরিকল্পনায় সফলতা আসে এবং তৃতীয় ও চতুর্থ পরিকল্পনায় জোর দেয়া হয় ভারী শিল্প ও রাসায়নিক শিল্প বৃদ্ধির ওপর, ইস্পাত উৎপাদন ও তেল পরিশোধনে সক্ষমতা বাড়াতে গুরুত্ব দেয়। যাইহোক, বৃহৎ সমষ্টিবদ্ধ চ্যায়েবল ধারাবাহিকভাবে অগ্রাধিকার চুক্তি গ্রহণ করে এবং স্থানীয় বাজার দখল করতে আসে। বিদেশী রাজধানীরহতে বেশির ভাগ উন্নয়ন আসাতে, বেশিরভাগ লভ্যাংশ চলে যাচ্ছিলো ঋণ এবং সুদ পরিশোধ করতে।
ইউশিনের নিয়মতন্ত্র বিলুপ্ত করার প্রয়াসে ছাত্রছাত্রী এবং গণতন্ত্রের জন্য আন্দোলনকারীরা  তাঁদের বিক্ষোভ ও প্রতিবাদ অব্যাহত রাখে। পার্কের প্রশাসন ১৯৭৪ হতে ১৯৭৫ জরুরী ডিক্রি ঘোষণা করে। যা শত শত প্রতিপক্ষকে কারাগারে চালিত করে। প্রতিবাদ আরো বিশালাকার ও শক্তিশালী হয়ে ওঠে, যেখানে রাজনীতিবিদ, বুদ্ধিজীবী, ধর্মীয় নেতারা, শ্রমিক ও কৃষক সর্বস্তরের লোকজন গণতন্ত্রের জন্য আন্দোলনে যোগদান করে। ১৯৭৮ সালে, আরো একটি পরোক্ষ ভোটের মাধ্যমে পার্ক আরো এক মেয়াদে নির্বাচিত হয়, এই ঘটনা প্রতিবাদ ও বিক্ষোভ সমাবেশকে আরো বেশি জোরালে করে তোলে। সরকার প্রতিপক্ষ দলের নেতা কিম ইয়োঙ্গ-সাম কে সংসদ হতে বের করে দিয়ে প্রতিহিংসার পথ অবলম্বন করে এবং উগ্রবাদী নাম দিয়ে আন্দোলনকারীদের নির্যাতন করা হয়। ১৯৭৯ সালে, রাষ্ট্রজুড়ে বিশালকারা সরকার-বিরোধী বিক্ষোভের ঘটনা ঘটে, এই রাজনৈতিক গোলযোগের মধ্যেই, পার্ক চুঙ্গ-হি কে কেসিআইএ এর পরিচালকের হতে খুন হন, এভাবে ১৮ বছরের সামরিক শাসনের সমাপ্তি ঘটে।
পঞ্চম প্রজাতন্ত্র (১৯৭৯-১৯৮৭)
ম্যাঙ্গল-ডঙ কবরস্থান (২০০৮)
ম্যাঙ্গল-ডঙ কবরস্থানে গোয়ানজু বিদ্রোহে নিহত ব্যক্তিদের সমাধিক্ষেত্র
পার্ক চুঙ্গ-হি কে হত্যার পর, প্রধানমন্ত্রী চয় কিউ-হাহ রাষ্ট্রপতির পদের দায়িত্ব নেয়, কিন্তু ৬ দিন পরে ১৯৭৯ সালের ১২ই ডিসেম্বর এক গণঅভ্যুত্থানের মাধ্যমে চুন ডো-হান ক্ষমতা দখল করে নেয়। পরবর্তী বছরের মে মাসে, বিশ্ববিদ্যালয়ের ছাত্রছাত্রী ও শ্রমিক পরিষদ নিয়ে গঠিত সোচ্চার নাগরিক সমাজ স্বৈরাচারী শাসনের বিরুদ্ধে শক্তিশালী প্রতিবাদ চালনা করে। ১৯৮০ সালের ১৭ মে চুন ডো-হান সামরিক শাসন জারি করে এবং প্রতিবাদ আরো বেড়ে যায়। প্রতিপক্ষের রাজনীতিবিদ কিম ডে-জুঙ্গ এবং কিম জঙ্গ-পিল কে আটক করা হয় কিম ইয়োঙ্গ-সাম কে গৃহবন্দী করা হয়।
১৯৮০ সালের ১৮ মে, গোয়ানজু শহরে ছোনাম জাতীয় বিশ্ববিদ্যালয়ের প্রতিবাদরত ছাত্রছাত্রী ও সামরিক আইন নির্দেশনায় প্রেরিত সামরিক বাহিনীর মাঝে সংঘাত ঘটে। এই ঘটনা শহর ব্যাপী প্রতিবাদে রূপ নেয় এবং ২৭ মে পর্যন্ত নয় দিন ব্যাপী প্রতিবাদ চলে এবং শেষপর্যন্ত গোয়ানজুতে হত্যাকান্ডে রূপ নেয়। প্রাথমিক অনুমান করা হয় কয়েক ডজন হতে ২০০০ এর মতো নাগরিককে হত্যা করা হয়েছে, পরবর্তীতে বেসামরিক সরকার কর্তৃক সম্পূর্ণ তদন্তে ২০০ হত্যাকান্ড ও ৮৫০ আহতের তথ্য পায়। ১৯৮০ সালের জুনে চুন জাতীয় সংসদ ভেঙে দেয়ার ঘোষণা দেয়।  পরবর্তীতে সে জাতীয় জরুরী প্রতিরক্ষা নীতি সমিতি (ন্যাশনাল ডিফেন্স ইমারজেন্সি পলিসু কমিটি) গঠন করে, এবং নিজেকে এর সদস্য করে নেয়। ১৭ জুলাইয়ে, সে কেসিআইএ এর পরিচালক পদ হতে পদত্যাগ করে এবং কমিটির একজন সদস্য হিসেবে থাকে। ১৯৮০ সালের সেপ্টেম্বরে,  রাষ্ট্রপতি চয় কিউ-হাহ কে রাষ্ট্রপতি পদ হতে পদত্যাগ করতে বাধ্য করা হয় এবং নতুন সামরিক নেতা চুন ডো-হান কে পথ করে দেয়ার জন্য।
ঐ বছরের সেপ্টেম্বরে, পরোক্ষ নির্বাচনের মাধ্যমে চুন নির্বাচিত হয় এবং ঐ বছরের মার্চে আনুষ্ঠানিকভাবে পঞ্চম প্রজাতন্ত্রের সূচনা ঘটে।  উল্লেখযোগ্য পরিবর্তনের মাধ্যমে একটি নতুন সংবিধান প্রতিষ্ঠা করা হয়; রাষ্ট্রপতীয় পদ্ধতিসমূহ বজায় রেখে ৭ বছর-মেয়াদে সীমাবদ্ধ করা হয়, জাতীয় সংসদের কর্তৃত্ব বৃদ্ধি করা হয়, সুপ্রীম কোর্টের প্রধান বিচারপতিকে বিচারবিভাগের দায়িত্ব অর্পণ করা হয়। যাইহোক, পরোক্ষ নির্বাচনের পদ্ধতিতে রাষ্ট্রপতি চয়ন অব্যাহত থাকে এবং বহু সামরিক সদস্যকে উচ্চ স্তরের সামরিক পদে নিয়োগ করা হয়, ইউশিন আমলের বাকি নিয়ম অব্যাহত থাকে।
ন্যাটালি উড
থাম্ব|১৯৭৯ সালে উড
ন্যাটালি উড (Natalie Wood; জন্ম: নাটালিয়া নিকলায়েভ্‌না জাখারেঙ্কো, ২০ জুলাই ১৯৩৮ - ২৯ নভেম্বর ১৯৮১) ছিলেন একজন মার্কিন অভিনেত্রী। তিনি শিশুশিল্পী হিসেবে তার অভিনয় জীবন শুরু করেন এবং সফল হলিউড অভিনেত্রী হয়ে ওঠেন। তিনি ২৫ বছর বয়সের পূর্বেই তিনটি একাডেমি পুরস্কারের মনোনীত হয়েছেন। তার অভিনীত উল্লেখযোগ্য চলচ্চিত্রগুলো হল মিরাকল অন থার্টি ফোর্থ স্ট্রিট, স্পেনডর ইন দ্য গ্রাস, রেবেল উইদাউট আ কজ, বব অ্যান্ড ক্যারল অ্যান্ড টেড অ্যান্ড অ্যালিস, দ্য সার্চার্স ও ওয়েস্ট সাইড স্টোরি।
উড চার বছর বয়সে অভিনয় শুরু করেন এবং আট বছয় বয়সেই তিনি ১৯৪৭ সালের ধ্রুপদী ক্রিসমাস চলচ্চিত্র মিরাকল অন থার্টি ফোর্থ স্ট্রিট-এ মরিন ওহারার সাথে পার্শ্ব ভূমিকায় অভিনয়ের সুযোগ পান। কিশোরী বয়সে তিনি রেবেল উইদাউট আ কজ (১৯৫৫) ছবিতে তার প্রথম শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি সঙ্গীতধর্মী ওয়েস্ট সাইড স্টোরি (১৯৬১) ও জিপসি (১৯৬২) ছবিতে শ্রেষ্ঠাংশে অভিনয় করেন। তিনি স্প্লেনডর ইন দ্য গ্রাস (১৯৬১) ও লাভ উইথ দ্য প্রপার স্ট্রেঞ্জার (১৯৬৩) চলচ্চিত্রের জন্য শ্রেষ্ঠ অভিনেত্রী বিভাগে আরও দুটি একাডেমি পুরস্কারে মনোনীত হন।
সানিয়া লোপেজ
শায়রা লেন ওসুনা রবার্তো (জন্ম ৯ আগস্ট, ১৯৯৬), পেশাগতভাবে সানিয়া লোপেজ নামে পরিচিত, একজন ফিলিপিনা অভিনেত্রী এবং গায়িকা, যিনি বিকালের ধারাবাহিক, দ্য হাফ সিস্টার্সে লোরনা চরিত্রে অভিনয়ের জন্য পরিচিত। ২০১৬ সালে, জিএমএ নেটওয়ার্কের এনকানটাডিয়া -এর ২০১৬ সালের টেলিভিশন রিমেকের নতুন হারা ডানায়া হিসেবে ঘোষণা করার পর লোপেজ মিডিয়ার দৃষ্টি আকর্ষণ করেন এবং খ্যাতি অর্জন করেন।
১৩৭৫
১৩৭৫ গ্রেগরীয় বর্ষপঞ্জির একটি সাধারণ বছর।
ইয়োহান ভোল্‌ফগাং ডোবেরেইনার
জীবনী এবং কর্ম
একজন কোচম্যানের পুত্র হওয়ায় তাঁর প্রাতিষ্ঠানিক শিক্ষার খুব বেশি সুযোগ ছিল না। তাই তিনি একটি ঔষধ প্রস্তুতকেন্দ্রে শিক্ষানবিশ হিসেবে কাজ করতেন। তিনি গভীর ভাবে ফার্মাসি ও বিজ্ঞান পড়তে থাকেন এবং নিয়মিত বিজ্ঞান বিষয়ক বক্তৃতায় যোগ দিতেন।অবশেষে, কঠোর প্রচেষ্টার পর ১৮১০ সালে তিনি ইউনিভার্সিটি অব জেনাতে অধ্যাপক হিসেবে যোগ দেন। তবুও স্ট্রাসবুর্গে তিনি রসায়ন অধ্যয়ন করেন।
১৮২৯ সালে প্রকাশিত কার্যক্রমে, তিনি কয়েকটি নির্বাচিত গ্রুপের রাসায়নিক মৌলের (মৌলিক পদার্থ) বৈশিষ্ট্যগুলোর মধ্যে একধরনের প্রবণতা সম্পর্কে রিপোর্ট করেছিলেন। তিনি দেখতে পান তিনটি করে মৌল প্রায় কাছাকাছি ধর্ম প্রদর্শন করে। এদেরকে তাদের পারমাণবিক ভর অনুসারে সাজালে দ্বিতীয় মৌলের ভর প্রথম ও তৃতীয় মৌলের গড় ভরের কাছাকাছি। উদাহরণস্বরূপ, ক্লোরিন, ব্রোমিন এবং আয়োডিনের গড় পারমাণবিক ভর ব্রোমিনের পারমাণবিক ভরের কাছাকাছি। তিনি লিথিয়াম সোডিয়াম ও পটাসিয়াম; ক্যালসিয়াম, স্ট্রনশিয়াম ও বেরিয়াম এবং সালফার, সেলেনিয়াম, টেলুরিয়ামের মধ্যেও একই ধরনের ধর্মের সন্ধান পান। তদুপরি, এই মৌল গুলোর ঘনত্বও একই ধারা অনুসরণ করে।এই মৌলগুলো "ডোবেরেইনারের ত্রয়ী" নামে পরিচিতি লাভ করে।
এছাড়াও ডোবেরেইনার ফারফিউরাল আবিষ্কার, প্লাটিনামকে অনুঘটক হিসাবে ব্যবহার, এবং ডোবেরেইনারের ল্যাম্প নামে পরিচিত একটি লাইটার আবিষ্কার করার জন্য রসায়ন জগতে অমর হয়ে আছেন। ১৮২৮ সালের মধ্যেই শ্লাইজে জার্মান নির্মাতা গটফ্রাইড পিগলার কয়েক হাজার লাইটার উৎপাদন করেন।
বিখ্যাত জার্মান লেখক গ্যোটে ডোবেরেইনারের বন্ধু ছিলেন।তিনি নিয়মিত ডোবেরেইনারের সাপ্তাহিক বক্তৃতায় যোগ দিতেন। এছাড়াও তিনি তার ১৮০৯ সালে লেখা বিখ্যাত উপন্যাসিকা ইলেক্টিক অ্যাফিনিটিস-এর ভিত্তি হিসাবে ডোবেরেইনারের রাসায়নিক সংযুক্তি সম্পর্কিত তত্ত্বগুলো ব্যবহার করেছিলেন।
হিন্দুস্তান মোটরস
হিন্দুস্তান মোটরস হল কলকাতা, পশ্চিমবঙ্গ, ভারতের একটি ভারতীয় মোটরগাড়ি প্রস্তুতকারক। এটি বিড়লা টেকনিক্যাল সার্ভিসেস গ্রুপের একটি অংশ। মারুতি উদ্যোগের উত্থানের আগে কোম্পানিটি ভারতের বৃহত্তম গাড়ি প্রস্তুতকারক ছিল।
হিন্দুস্তান মোটরস অ্যাম্বাসেডর ও ল্যান্ডমাস্টার মোটরকার তৈরি করেছে (১৯৫৬ মরিস অক্সফোর্ড সিরিজ ৩ এর উপর ভিত্তি করে), ১৯৫৭-২০১৪ থেকে উভয়ই অত্যন্ত জনপ্রিয় ভারতীয় অটোমোবাইল।
১৯৪২ সালে শ্রী বি এম বিড়লা দ্বারা প্রতিষ্ঠিত ভারতের মূল তিনটি গাড়ি প্রস্তুতকারকদের মধ্যে একটি, এটি ১৯৮০ এর দশক পর্যন্ত গাড়ি বিক্রির ক্ষেত্রে শীর্ষস্থানীয় ছিল, যখন শিল্পটি সুরক্ষা থেকে উন্মুক্ত হয়। তার পুরো ইতিহাস জুড়ে, কোম্পানিটি তার বিক্রয়ের জন্য এবং প্রতিযোগিতা দূর করে টিকে থাকার জন্য সরকারী পৃষ্ঠপোষকতার উপর নির্ভর করে। মনোজ ঝা ম্যানেজিং ডিরেক্টর ছিলেন যিনি ২১ ফেব্রুয়ারী ২০১২ এ পদ থেকে পদত্যাগ করেন।
১১ ফেব্রুয়ারী ২০১৭-এ হিন্দুস্তান মোটরস ₹৮০ কোটির বিবেচনায় ট্রেডমার্ক সহ অ্যাম্বাসেডর ব্র্যান্ড বিক্রির জন্য পিউগেট এসএ-এর সাথে একটি চুক্তি সম্পাদন করে। টাই-আপ দুটি গ্রুপের কোম্পানির মধ্যে দুটি যৌথ উদ্যোগ চুক্তি অন্তর্ভুক্ত করে।
জেনারেল মোটরস যৌথ উদ্যোগ
থাম্ব|বেডফোর্ড টিজে ভারতে হিন্দুস্তান মোটরস দ্বারা নির্মিত বেডফোর্ড ট্রাকস, ভক্সহল মোটরস (১৯৮০ থেকে ১৯৯০), অ্যালিসন ট্রান্সমিশন এবং অফ-রোড যন্ত্রাংশ তৈরির জন্য হিন্দুস্তান ও জেনারেল মোটর্স স্বাধীনতা-পরবর্তী সময়ে বেশ কয়েকটি চুক্তি করেছে। ১৯৯৪ সালে, জেনারেল মোটরস ইন্ডিয়া নতুন তৈরি মধ্য-সেগমেন্ট বিভাগে ওপেল অ্যাস্ট্রা গাড়ি তৈরি করতে জিএম ও হিন্দুস্তান (সিকে বিড়লা) একটি ৫০-৫০ যৌথ উদ্যোগ গঠন করে। অ্যাস্ট্রার উৎপাদন পর্যায়ক্রমে বন্ধ করা হয়েছিল ও পরবর্তীতে তৎকালীন সফল ওপেল করসা যানবাহন পরিবারের দ্বারা প্রতিস্থাপিত হয়েছিল। ১৯৯৯ সালের গোড়ার দিকে জেনারেল মোটরস ইন্ডিয়া হিন্দুস্তান মোটরস থেকে গুজরাতের হালোল প্ল্যান্ট কিনে নেয় এবং এইভাবে দীর্ঘ অংশীদারিত্বের সমাপ্তি ঘটে।
২১ ফেব্রুয়ারি ২০১২-এ জনাব মনোজ ঝা, ব্যবস্থাপনা পরিচালক তার পদ থেকে পদত্যাগ করেন। সিদ্ধান্তটি সর্বসম্মতিক্রমে পরিচালনা পর্ষদ গৃহীত হয়।
আর্থমুভিং ইকুইপমেন্ট ডিভিশন
প্রাথমিকভাবে টেরেক্স, যুক্তরাষ্ট্র এবং ফারম্যাক ইউকে-এর সহযোগিতায় হিন্দুস্তান মোটর আর্থমুভার তৈরি করত; এবং ১৯৮৪ সালে চেন্নাই ও পুদুচেরির কাছে থিরুভাল্লুরের এইচএমইইডি প্ল্যান্টে ক্যাটারপিলার ইনক-এর সাথে শুরু হয়। কার্যক্রমটি ২০০০ সালে ক্যাটারপিলারের কাছে বিক্রি হয় ও এইচএম আর্থমুভার ব্যবসা ছেড়ে দেয়। এইচএমএল হিন্দুস্তান পাওয়ার প্লাসের ক্যাটারপিলারের সাথে যৌথ উদ্যোগের অংশীদার হতে চলেছে, যেটি ডিজেল ইঞ্জিন এবং জেনারেটর সেট তৈরি করে।
হিন্দুস্তান ট্রাক্টরস
কোম্পানিটি ১৯৫৯ সালে ট্র‍্যাক্টর্স অ্যান্ড বুলডোজার্স প্রাইভেট লিমিটেড নামে আমদানিকৃত ট্রাক্টর বিক্রি শুরু করে। চেকোস্লোভাকিয়ার মটোকভ-প্রাহা (জেটর) এর সহযোগিতায় ১৯৬৩ সালে ট্রাক্টর উৎপাদন শুরু হয় এবং হিন্দুস্তান ট্র্যাক্টরস অ্যান্ড বুলডোজারস লিমিটেড নামে পরিচিত ছিল। ১৯৬৭ সালে এটি হিন্দুস্তান ট্র্যাক্টরস লিমিটেড হয়ে ওঠে। ট্রাক্টরগুলো জেটর ট্রাক্টর ডিজাইনের উপর ভিত্তি করে ৯ হিন্দুস্তান ব্র্যান্ডের অধীনে বিক্রি করা হয়েছিল। ১৯৭৮ সালে ভারত সরকার রুগ্ন কোম্পানি গুজরাত থেকে গুজরাত ট্র্যাক্টর গঠন করে। ১৯৯৯ সালে মাহিন্দ্রা ট্র্যাক্টরস কোম্পানির ৬০% ক্রয় করে ও ২০০১ সালে কোম্পানির বাকি অংশ ক্রয় সম্পন্ন করে, এর নাম পরিবর্তন করে মাহিন্দ্রা গুজরাত ট্র্যাক্টরস লিমিটেড রাখা হয়।
মিৎসুবিশি যৌথ উদ্যোগ
মিৎসুবিশির সাথে হিন্দুস্তানের একটি যৌথ উদ্যোগ রয়েছে যা ১৯৯৮ সালে শুরু হয়েছিল। প্ল্যান্টটি তামিলনাড়ুর তিরুভাল্লুরে অবস্থিত। ভারতে মিৎসুবিশি ২০১০ এর দশকের গোড়ার দিকে পর্যন্ত পাজেরো, ল্যান্সার ও আউটল্যান্ডারকে প্রচুর পরিমানে বিক্রি করত, কিন্তু সময়ের সাথে সাথে তাদের বিক্রির প্রবণতা হ্রাস পেয়েছে। মিৎসুবিশি ২০১২ সালে একটি ২.৫লি ডিআই-ডি ভেরিয়েবল জ্যামিতিক টার্বো ডিজেল ইঞ্জিনের সাথে একটি ৫-স্পীড এটি (শুধুমাত্র ২ডাব্লিউডি-এ) বা এমটি (শুধু ৪×৪-এ)-এর সাথে পাজেরো স্পোর্ট চালু করে। মন্টেরোকেও সংক্ষিপ্ত সময়ের জন্য প্রস্তাব দেওয়া হয়। মিৎসুবিশি ২০১৮ সালে সর্বশেষ প্রজন্মের আউটল্যান্ডারও চালু করে। ল্যান্সার ইভোলিউশন এক্স ভারতে ২০১৩ সালে একটি সিবিইউ আমদানি হিসাবে চালু করা হয়েছিল, কিন্তু ৫০ লাখ রুপির উচ্চ মূল্যের কারণে এটি ভারতে ভাল বিক্রি হয়নি।
চিত্রশালা
থাম্ব|৬ষ্ঠ প্রজন্মের মিৎসুবিশি ল্যান্সার ভারতে দীর্ঘ সময় ধরে উৎপাদন চালিয়েছিল।
বারাকাহ
ইসলামে বারাকাহ বা বারাকা ( بركة  "আশীর্বাদ") হল একটি আশীর্বাদ শক্তি, এক ধরণের আধ্যাত্মিক উপস্থিতি এবং উদ্ঘাটনের ধারাবাহিকতা যা আল্লাহর পক্ষ সাথে শুরু হয় এবং এর মধ্য দিয়ে আল্লাহর প্রিয় বান্দাদের প্রতি প্রবাহিত হয়।
বারাকা ভৌত বস্তু, স্থান এবং মানুষের মধ্যে পাওয়া যেতে পারে, যেমন আল্লাহর দ্বারা নির্বাচিত। এই শক্তি বারাকাহ’র যোগ্য সৃষ্টিতে সরাসরি আল্লাহর কাছ থেকে প্রবাহিত হওয়ার মাধ্যমে শুরু হয়। বারাকাহ দ্বারা সমৃদ্ধ এই সৃষ্টিগুলি শারীরিক নৈকট্যের মাধ্যমে বা ইসলামিক নবী মুহাম্মদের আধ্যাত্মিক অনুশীলনের আনুগত্যের মাধ্যমে আল্লাহর অন্যান্য সৃষ্টিতে বারাকার প্রবাহকে প্রেরণ করতে পারে। আল্লাহই বারাকার একমাত্র উৎস এবং তাঁর কাছেই একমাত্র বারাকা প্রদান ও রোধ করার ক্ষমতা রয়েছে।
ইসলামী অতীন্দ্রিয়বাদ
বারাকা হল ইসলামী অতীন্দ্রিয়বাদ, বিশেষ করে সুফিবাদের একটি বিশিষ্ট ধারণা। এটি সুফি গ্রন্থ, বিশ্বাস, অনুশীলন এবং আধ্যাত্মিকতাকে পরিব্যাপ্ত করে। সুফিবাদ গুহ্য জ্ঞানের গুরুত্ব এবং হৃদয়ের মাধ্যমে আল্লাহর সাথে আধ্যাত্মিক মিলনের উপর জোর দেয়। বারাকাহ আল্লাহর প্রত্যক্ষ এবং ইচ্ছাকৃত আশীর্বাদের মাধ্যমে ঐশ্বরিক এবং জাগতিক মধ্যে এই সংযোগের প্রতীক যা তাঁর এবং তাঁর শিক্ষার প্রতি সবচেয়ে বেশি প্রতিফলিত।
বারাকা কোন রাষ্ট্র নয়, এটি আশীর্বাদ ও অনুগ্রহের প্রবাহ। এটা আল্লাহর কাছ থেকে প্রবাহিত হয় যারা আল্লাহর সবচেয়ে কাছের, যেমন সাধু ও নবীদের কাছে। যারা বারাকা পেয়েছে তাদের অলৌকিক কাজ ( করামত ) করার ক্ষমতা রয়েছে বলে মনে করা হয়, যেমন চিন্তা-পড়া, অসুস্থদের নিরাময় করা, উড়ে যাওয়া এবং মৃতদের পুনরুজ্জীবিত করা।   যাইহোক, একজন বিশিষ্ট সুফি মরমী আব্দ আল-করিম ইবনে হাওয়াজিন কুশায়রির মতে, এই অলৌকিক ঘটনাগুলির ব্যবহার এবং এই ক্ষমতাগুলির প্রকৃত অধিকার একজন সাধকের মর্যাদা নির্দেশ করে না, তবে, নবীদের দ্বারা এই অলৌকিক কাজগুলি গুরুত্বপূর্ণ শংসাপত্র স্থাপন করতে।
উত্স, সংক্রমণ, এবং ঐতিহ্যগত গুরুত্ব
বারাকাহর চূড়ান্ত উৎস হল আল্লাহ। আল্লাহ যাকে ইচ্ছা এবং যা ইচ্ছা তাকে বরকত ও বারাকাহ দান করেন এবং কোন দিক থেকে সীমাবদ্ধ নয়।
সুন্নাতের মাধ্যমে প্রেরণ
মুহাম্মদের চর্চা ও শিক্ষা অনুসরণ করে সুন্নাতের অনুকরণের মাধ্যমে বারাকা অর্জন করা যায়। কারণ মুহাম্মাদ হল মুহাম্মাদন বারাকার উৎস, আল্লাহর নাম স্মরণ করে এবং মুহাম্মদের সুন্নাহ অনুযায়ী জীবনযাপন করা। যারা অন্তরের অভ্যন্তরীণ সুন্নাহকে বাস করে, তারাই মুহাম্মাদ (আল-নূর আল-মুহাম্মাদি) এবং মুহাম্মাদান বারাকাকে প্রতিফলিত করে।  যারা সুন্নাহ অনুসারে জীবনযাপন করে, অবিরত আল্লাহর স্মরণে জীবনযাপন করে এবং হৃদয় থেকে প্রামাণিকভাবে বেঁচে থাকে তারাই তারা যাদের জন্য আল্লাহ বারাকা প্রবাহিত হতে পারে এমন একটি চ্যানেল খুলে দেন। মুহাম্মদের মত জীবনযাপন করে, কেউ বারাকার প্রত্যক্ষ আশীর্বাদের যোগ্য হতে পারে। যদি বারাকা দেওয়া হয়, সাধক ব্যক্তি ভিতর থেকে আল্লাহর শক্তি অনুভব করতে সক্ষম হন এবং বারাকা দ্বারা পরিচালিত হওয়ার সময় হাদিস দ্বারা পুষ্ট হন।
জেড ব্রুকস
জেড হেলেনা ব্রুকস একজন লেখক এবং আইনজীবী। তিনি নিজের আত্মজীবনী মূলক গ্রন্থ দ্য টিন সেক্স ট্রেড: মাই স্টোরি এর জন্য পরিচিত। যৌন শোষিত যুবকদের সাহায্য করা এবং তাদের মাঝে সচেতনতা বৃদ্ধির কাজে তার সক্রিয়তা রয়েছে।
ব্যক্তিগত জীবন
ব্রুকসের চারজন ভাইবোন রয়েছে। তিনি টরন্টোতে জন্মগ্রহণ করেছিলেন এবং হোলিফ্যাক্স, নোভা স্কটিয়ার ইউনিয়াক স্কয়ার এলাকায় বড় হয়েছেন। তার প্রথম গ্রন্থ “দ্য টিন সেক্স ট্রেড: মাই স্টোরি,” ২০১৭ সালের সেপ্টেম্বর মাসে প্রকাশিত হয়েছিল। ১১ বছর বয়সে, তাকে নোভা স্কটিয়ার শিশু কেয়ার সেন্টারে রাখা হয়েছিল। ব্রুকস এমন একজন লোকের সাথে পরিচিত হয়েছিলেন যিনি তার বয়ফ্রেন্ড হয়ে তাকে পনের বছর বয়সের সময় পাচার করেছিল। তিনি টরন্টো এবং মন্ট্রিয়েল এদু’স্থানে পাচার হয়েছিলেন। ব্রুকস ১৯ বছর বয়সে পাচার এবং যৌন ব্যবসা থেকে বেরিয়ে আসতে সক্ষম হয়েছিল। শৈশবে জেড ব্রুকস চরম দারিদ্র্য দ্বারা নিশপেষিত হয়েছিলেন। তার বাবা -মা কোকেইনে আসক্ত ছিল। তারা জেড ব্রুকসকে এক পরিচর্চা হোমে রাখে। পরে তাকে যৌন ব্যবসায় নিয়োগ করে। পতিতালয়ের মালিক তাকে উপভোগ করে। এ সময় জেড ব্রুকস নিজেকে প্রতারিত ও ফাঁদে বন্দী ভাবতো। পাম্প তাকে একা পেয়ে অন্য তরুণীর মতো কিশোর বয়স উপভোগ করেছিল। এরপর জেড ব্রুকস টরন্টো ও মন্ট্রিলের ম্যাসেজ পার্লার এবং স্ট্রিপ ক্লাবে অর্থের জন্য সেক্স করতে বাধ্য হয়েছিল। জেড খুব ছোটবেলা থেকেই একজন লেখক। ১১ বছর বয়সে তার কবিতা তরুণ কবিদের একটি সংকলনে প্রকাশ পেয়েছিল।
কর্মজীবন
২০১১ সালে ব্রুকস সেক্স ইন্ডাস্ট্রি থেকে বেরিয়ে যান। এর পর তিনি টরন্টোতে যৌন নির্যাতনে শিকার ব্যক্তিদের সাহায্য করার জন্য এক এজেন্সির সাথে কাজ শুরু করেন। এ এজেন্সি যৌন নির্যাতনের শিকারদের শনাক্ত করা ও সাহায্য করার ক্ষেত্রে একটি বড় প্লাটফর্ম ছিল। তার প্রথম গ্রন্থ “দ্য টিন সেক্স ট্রেড: মাই স্টোরি,” ২০১৭ সালের সেপ্টেম্বর মাসে প্রকাশিত হয়েছিল। এ ছাড়াও রেনেগেড: টিন সেক্স ট্রেড পার্ট টু -গ্রন্থে কাজ করছেন। ব্রুকস ২০১৯ সালে পিকটো কাউন্টির মানব পাচার বিষয়ক সিম্পোজিয়ামে অংশ গ্রহণ করেছিলেন। ব্রুকস ২০২১ সালে নোভা স্কটিয়ার রিসোর্স সেন্টারে শিশু এবং যুবকদের যৌন সংহিংসতা সারভাইভারদের সমর্থন করে একটি অনলাইন প্রোগ্রামের মডিউল তৈরিতে সাহায্য করেছেন। জেড আইনশৃঙ্খলা রক্ষাকারী বাহিনী, শিক্ষাবিদ এবং শিশু কল্যাণ পেশাজীবীসহ ১৭০০ এরও বেশি পরিষেবা প্রদানকারীকে প্রশিক্ষণ দিয়ে সাহায্য করেছেন যাতে টরন্টোর যুবকরা গার্হস্থ্য মানব পাচারের দ্বারা প্রভাবিত না হতে পারে। জেড শত শত পরিষেবা প্রদানকারী ও যুবকদের নোভা স্কটিয়া জুড়ে মানব পাচারের বাস্তবতা সম্পর্কে শিক্ষিত করেছেন। তার জীবিত অভিজ্ঞতা ব্যবহার করে বেঁচে থাকা যৌন নির্যাতনের শিকার এবং গার্হস্থ্য যৌন পাচারের সাথে জড়িত হওয়ার ঝুঁকিতে থাকতে পারে তাদের জন্য একজন পরামর্শদাতা। তিনি ক্যাসিস ভিত্তিতে পেশাদার প্রশিক্ষণও প্রদান করেন।
গ্রন্থ
দ্য টিন সেক্স ট্রেড: মাই স্টোরী বা কিশোর যৌন ব্যবসা: আমার গল্প (২০১৭)। তার এ উপন্যাস পাঠককে এমন এক জগতের গভীরে নিয়ে যায় যেখানে আমরা অনেকেই দেখি না যে কানাডায় গার্হস্থ্য যৌন পাচারের অন্ধকার এবং লুকানো জগত রয়েছে। তার গল্পের কিছু অংশ টরন্টোতে ঘরোয়া যৌন পাচারের উপর ভিত্তি করে টরন্টো স্টার ফিচারে স্থান পেয়েছে, যার শিরোনাম ছিল "বিটেন, ব্র্যান্ডেড, বাইট অ্যান্ড সোল্ড" যা ডিসেম্বর ২০১৫ পর্যন্ত চলছিল। তিনি যখন এ উপন্যাস লিখেন তখন গৃহহীন হয়ে আশ্রয়কেন্দ্রে ছিলেন। তার এ গ্রন্থে মেয়ের বয়সের আগমন, পালক পরিচর্যার জীবন, আসক্তি, গার্হস্থ্য নির্যাতন, দীর্ঘস্থায়ী অসুস্থতা এবং দারিদ্র্যের বিষয়গুলি ফুটে উটেছে। তিনি জীবন গঠনের জন্য অদম্য প্রতিকূলতা কাটিয়ে উঠতে এবং একই চ্যালেঞ্জের মুখোমুখি অন্যদের সাহায্য করার জন্য একজন মহিলার ইচ্ছার অনুসন্ধান এ উপন্যাসে করেছেন।
নরেন্দ্র গুপ্ত
নরেন্দ্র গুপ্ত একজন ভারতীয় রাজনীতিবিদ। তিনি ২০১৯ সালের হরিয়ানা বিধানসভা নির্বাচনে ফরিদাবাদ আসন থেকে ভারতীয় জনতা পার্টির হয়েহরিয়ানা বিধানসভায় নির্বাচিত হয়েছিলেন।
ঘূর্ণন (কোণ)
250px|thumb|right|কেন্দ্রের চারদিকে ঘড়ির কাঁটার বিপরীতে আবর্তন যেখানে একটি সম্পূর্ণ আবর্তন সমান ১ ঘূর্ণন। ঘূর্ণন হলো সমতলীয় কোণ পরিমাপের একটি একক যা ২পাই রেডিয়ান, ৩৬০ ডিগ্রী বা ৪০০ গ্রেডিয়ান এর সমান। এক ঘূর্ণনকে চক্র, সম্পূর্ণ আবর্তন বা পূর্ণ বৃত্তও বলা হয়ে থাকে।
একটি ঘূর্ণনকে অর্ধ ঘূর্ণন, কোয়ার্টার ঘূর্ণন, সেন্টিঘূর্ণন, মিলিঘূর্ণন, পয়েন্ট ইত্যাদিতে ভাগ করা যায়।
ঘূর্ণনের উপভাগ
একটি ঘূর্ণনকে ১০০ সেন্টিঘূর্ণন বা ১০০০ মিলিঘূর্ণনে ভাগ করা যায়, যেখানে প্রতিটি মিলিঘূর্ণন সংশ্লিষ্ট কোণের মাপ ০.৩৬°, যাকে ২১′ ৩৬″ ও লেখা যায়।  একটি সেন্টিঘূর্ণনে বিভক্ত চাঁদাকে সাধারণত শতাংশ চাঁদা বলা হয়।
ঘূর্ণনের বাইনারি ভগ্নাংশও ব্যবহৃত হয়ে থাকে। জাহাজের নাবিকরা ঐতিহ্যগতভাবে একটি ঘূর্ণনকে ৩২টি কম্পাস পয়েন্টে ভাগ করেছেন। বাইনারি ডিগ্রী, ওরফে বাইনারি রেডিয়ান (বা brad), হলো একটি ঘূর্ণনের ১⁄২৫৬ অংশ। আধুনিক হিসাব নিকাশে এই বাইনারি ডিগ্রী ব্যবহৃত হয়, কারণ এক একক বাইটে একটি কোণকে সর্বোচ্চ সম্ভাব্য নির্ভুলতায় প্রকাশ করা যায়। আধুনিক হিসাবের ক্ষেত্রে কোণের অন্যান্য পরিমাপ হিসেবে, একটি সম্পূর্ণ ঘূর্ণনকে n এর বিভিন্ন মানের জন্য ২n সংখ্যক সমান ভাগে ভাগ করে তার উপর ভিত্তি করে ব্যবহৃত হতে পারে।
ইতিহাস
গ্রীক শব্দ τόρνος (tórnos – লেদ মেশিন) থেকে ল্যাটিন এবং ফ্রেঞ্চ ভাষার মাধ্যমে ঘূর্ণন শব্দটির জন্ম।
১৬৯৭ সনে, ডেভিড গ্রেগরি বৃত্তের পরিধি ও এর ব্যাসার্ধের ভাগফল বোঝাতে undefined⁄ρ (পাই বাই রো) ব্যবহার করেন। যাহোক, ১৬৪৭ এর প্রথম দিকে, উইলিয়াম উট্রেড ব্যাস ও পরিধির অনুপাত প্রকাশে 1⁄δ (ডেলটা বাই পাই) ব্যবহার করেন।  চিহ্নকে এর বর্তমান অর্থ(পরিধি ও ব্যাসের ভাগফল)সহ ওয়েল্‌সের গণিতবিদ উইলিয়াম জোনস সর্বপ্রথম ১৭০৬ সালে ব্যবহার করেন। লেওনার্ড অয়লার ১৭৩৭ সালে পাইকে একই অর্থসহ গ্রহণ করেন, যার ফলে এটি সর্বজনবিস্তৃতি লাভ করে।
১৯২২ সাল থেকেই শতাংশ চাঁদার অস্তিত্ব থাকলেও, সেন্টিঘূর্ণন, মিলিঘূর্ণন এবং মাইক্রোঘূর্ণন এর মতো রাশিগুলো অনেক দেরিতে, ১৯৬২ সালে ব্রিটিশ জ্যোতির্বিদ ফ্রেড হয়েলের দ্বারা প্রবর্তিত হয়। আর্টিলারি ও উপগ্রহ পর্যবেক্ষণের ক্ষেত্রে ব্যবহৃত কিছু পরিমাপক যন্ত্রে মিলিঘূর্ণন স্কেলে দাগ কাটা থাকে।
এককের প্রতীক
জার্মান স্ট্যান্ডার্ড DIN 1315 (মার্চ ১৯৭৪) ঘূর্ণন এককের জন্য pla (ল্যাটিন: plenus angulus "পূর্ণ কোণ") প্রতীক প্রস্তাব করে। DIN 1301-1 (অক্টোবর ২০১০) এ বলা হয়, বহুল পরিচিত Vollwinkel (বাংলা: "পূর্ণ কোণ") একক কোনো এস.আই. একক নয়, তবে ইউরোপীয় ইউনিয়ন  ও সুইজারল্যান্ডে প্রচলিত একটি পরিমাপের বৈধ একক।